stanford-oval/wikipedia huggingface dataset:
Juolukkapaju

| Juolukkapaju |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset Eudicots
Kladi::  Rosidit
Lahko::  Malpighiales
Heimo::  Pajukasvit Salicaceae
Alaheimo::  Salicoideae
Tribus::  Saliceae
Suku::  Pajut Salix
Laji::  myrtilloides
Kaksiosainen nimi
 Salix myrtilloides  L. 
Katso myös
   Juolukkapaju Wikispeciesissä   Juolukkapaju Commonsissa 
Infobox OKNimi-testi OK: 
Juolukkapaju (Salix myrtilloides) on matalakasvuinen pensas pajujen suvussa. Sen kasvutapa on pystyhkö tai koheneva. Pensaan haarat ovat kaljuja, väri punaruskeasta harmaaseen. Lehdet ovat korvakkeettomia. Lehtien lavan muoto on pitkulaisesta pyöreänsoikeaan, ehytlaitainen, korkosuoninen, herttatyvinen, kärki tylppä tai lyhytsuippuinen. Lehtien yläpinta on tummanvihreä ja alapinta sinertävänvihreä. Juolukkapaju kukkii keväällä lehtien puhjetessa.
Juolukkapajua esiintyy Suomen alueella koko maassa lukuun ottamatta Ahvenanmaata. Sen tiedetään risteytyvän hanhenpajun, pohjanpajun ja virpapajun kanssa.
Aiheesta muualla

Kasviatlas 2022: Juolukkapajun (Salix myrtilloides) levinneisyys Suomessa.
Pinkka, Lajintuntemuksen oppimisympäristö: Juolukkapaju (Salix myrtilloides)
Luopioisten kasvisto: Juolukkapaju (Salix myrtilloides)
Flora of China: Salix myrtilloides (englanniksi)
Janne Halmkrona

| Janne Halmkrona |
| --- | --- |
 Janne Halmkrona vuonna 2008.
Henkilötiedot
Syntynyt: 29. huhtikuuta 1968 (ikä 56)
Muusikko
Tyylilajit:  rock
Soittimet:  kitara
Yhtyeet:  CMX (1990–) Sapattivuosi (2000–)
Levy-yhtiöt:  Bad Vugum, EMI, Sony
  [ Muokkaa Wikidatassa ] [ ohje ]  
Janne Matias Halmkrona (s. 29. huhtikuuta 1968) on suomalaisen CMX-yhtyeen kitaristi vuodesta 1990. Hän on kitaristina myös Black Sabbath -tribuuttiyhtye Sapattivuodessa, joka on julkaissut kolme albumia 2003–2009. Halmkrona työskentelee musiikkialalla freelancer-tuotantopäällikkönä.
Halmkrona valmistui vuonna 1996 filosofian maisteriksi Helsingin yliopistosta pääaineenaan musiikkitiede ja sivuaineena tietojenkäsittelyoppi. Hän työskenteli ohjelmoijana ja ohjelmistokehittäjänä 1996–2004. Hän toimi myös Radio Helsingin juontajana 2000–2005 ja piti asemalla Sabotaasi-nimistä musiikkipainotteista viikoittaista ohjelmaa. Halmkrona toimi Sony Music Entertainment Finland -levy-yhtiön kotimaisen rockin ja popin tuotantopäällikkönä 2005–2012. Nykyisin Halmkrona on muun muassa Lordi-yhtyeen tuotantopäällikkö.
Diskografia > CMX

Tanssitauti (1990, EP)
Veljeskunta (1991)
Aurinko (1992)
Aura (1994)
Rautakantele (1995)
Discopolis (1996)
Cloaca Maxima (1997)
Vainajala (1998)
Dinosaurus Stereophonicus (2000)
Isohaara (2002)
Aion (2003)
Cloaca Maxima II (2004)
Pedot (2005)
Talvikuningas (2007)
Kaikki hedelmät (2008)
HC-EP (2008)
Iäti (2010)
Seitsentahokas (2013)
Mesmeria (2015)
Diskografia > Sapattivuosi

Sapattivuosi (2003)
Sapattivuosi Vol. 2 (2005)
Ihmisen merkki (2009)
Aiheesta muualla

Sabotaasi (Arkistoitu – Internet Archive). Radio Helsinki.
Helena Miettinen: Janne Halmkrona – rokkaava humanisti. Humanistilehti 1/2002.
Jonathan Mander: Pitkä luova kausi (Arkistoitu – Internet Archive). Gramexpress 3/2010. (PDF, s. 9)
Janne Halmkrona 375 humanistia -sivustolla 7.6.2015. Helsingin yliopiston humanistinen tiedekunta.
Jesse Sarajärvi

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 20. toukokuuta 1995 (ikä 29)
Syntymäpaikka: Seinäjoki, Suomi
Pelipaikka: oikea keskikenttäpelaaja
Pituus: 185 cm
Seura
Seura: -
Junioriseurat
2005–2006: TP-Seinäjoki
2007–2014: SJK
Seurat
| Vuodet | Seura | O | (M) |
| 2012–2019 | SJK | 90 | (6) |
| 2012 | → FC YPA (laina) | 2 | (0) |
| 2012–2019 | → SJK Akatemia | 64 | (11) |
| Yhteensä | Yhteensä | 156 | (17) |
 Seurajoukkueuran tilastot kattavat vain kansalliset sarjat, päivitetty 28. helmikuuta 2016.
Jesse Sarajärvi (s. 20. toukokuuta 1995 Seinäjoki) on suomalainen jalkapalloilija, joka edusti viimeksi Veikkausliigassa pelaavaa Seinäjoen Jalkapallokerhoa. Hän on pelipaikaltaan oikea keskikenttäpelaaja.
Sarajärvi teki ensiesiintymisensä Veikkausliigassa 11. kesäkuuta 2014 tultuaan kentälle 86. minuutilla SJK:n 3–1-voittoon päättyneessä vierasottelussa MYPA:a vastaan.
Tammikuussa 2020 kerrottiin Sarajärven lopettavan toistaiseksi uransa.
Sarajärven isä on SJK:n puheenjohtaja, yrittäjä Raimo Sarajärvi.
Faulknor-luokka

| Faulknor-luokka |
| --- | --- |
 Luokkaan kuulunut HMS Broke

Tekniset tiedot
Uppouma:  1 700 t
Pituus:  101 m (kokonaispituus)
Leveys:  9,91 m
Syväys:  3,4 m
Koneteho:  30 000 hv
Nopeus:  32 solmua
Miehistöä:  197-205
Aseistus
Meritorjunta:  6 x QF 4" Mk VI -tykkiä yksiputkisina P Mk XI -asennuksina 4 x 21" torpedoputkea
Faulknor-luokka oli Britannian kuninkaallisen laivaston neljän laivueenjohtajan muodostama alusluokka. Chilen laivaston tilaamat alukset olivat rakenteilla Britteinsaarilla ensimmäisen maailmansodan alkaessa, jolloin Britannian hallitus lunasti alukset Kuninkaalliselle laivastolle.
Suunnittelu

Chilen laivaston Almirante Lynch -luokka oli J. Samuel White and Companyn suunnittelema alustyyppi, joka oli paljon suurempi ja raskaampi kuin muut vastaavat alustyypit. Niissä oli neljä savuhormia, joista etummainen oli pitkä ja kapea, ja loput kolme olivat paksumpia ja lyhyempiä.
Alusten aseistuksena oli suunnitelmien mukaan kuusi neljän tuuman hylsyyn ladattuja ammuksia käyttävää tykkiä (ns. QF), joista neljä oli asennettu normaalista poiketen etukannelle. Kaksi niistä oli rinnakkain ruorihytin edessä ja kummallakin laidalla oli yksi tykki. Loput tykit olivat puolikannen laidoilla. Tykit olivat Armstrong Whitworthin Elswickin tehtaan Chilelle toimittamia, ja alusten uudelleen aseistamisen yhteydessä ne korvattiin Kuninkaallisen laivaston malleilla.
Alukselle asnnettiin vuoden 1918 uudelleen aseistuksessa BL 4,7 tuuman 45 pituuskaliiperin Mk I -tykki etukannelle ja toinen takakannen korokkeelle kahden viimeisen savuhormin väliin. Alusten nelituumaiset ruorihuoneen edessä säilyivät ja niille asennettiin lisäksi kaksi kaksinaulaista QF-ilmatorjuntatykkiä.
Alukset palautettiin 1920 Chilelle, ja John I. Thornycroft and Companyn valmistama HMS Rooke nimettiin HMS Brokeksi, jotta tunnettu nimi säilytettäisiin laivaston aluksilla.
Palvelus

Luokan kaikki alukset osallistuivat 31. toukokuuta – 1. kesäkuuta 1916 Skagerrakin taisteluun, jossa HMS Broke törmäsi Acasta-luokan hävittäjän HMS Sparrowhawkin, joka upposi. Saksan keisarikunnan laivaston taistelulaivan SMS Westfalenin ampuma 150 millimetrin kranaatti upotti samassa taistelussa 4. hävittäjälaivueeseen liitetyn HMS Tipperaryn. Aluksen mukana hukkui 185 merimiestä.
Broke osallistui huhtikuussa 1917 Doverin salmen taisteluun HMS Swiftin kanssa, jolloin se törmäämällä upotti Saksan keisarikunnan laivaston torpedoveneen SMS A-19:n sekä vahingossa torpedoimalla upotti Ranskan laivaston hävittäjän Capitaine Mehlin.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Faulknor (ex- Almirante Simpson) | J. Samuel White and Company, Cowes | - | 26. helmikuuta 1914 | elokuu 1914 | palautettu Chilelle toukokuussa 1920 |
| HMS Broke (ex- Almirante Goñi) | White | - | 25. toukokuuta 1914 | marraskuu 1914 | palautettu Chilelle toukokuussa 1920 |
| HMS Botha (ex- Almirante Williams Rebolledo) | White | - | 2. joulukuuta 1914 | maaliskuu 1915 | palautettu Chilelle toukokuussa 1920 |
| HMS Tipperary (ex- Almirante Riveros) | White | - | 5. maaliskuuta 1915 | kesäkuu 1915 | upotettu 31. toukokuuta 1916 Skagerrakin taistelussa |
Jesse Turkulainen

| Jesse Turkulainen |
| --- | --- |

Henkilötiedot
Syntynyt: 17. huhtikuuta 1990 (ikä 34) Tukholma, Ruotsi
Kansalaisuus:   Suomi   Ruotsi
Jääkiekkoilija
Pelipaikka:  Laitahyökkääjä
Maila:  vasen
Pituus:  190 cm
Paino:  90 kg
Pelaajaura
Pääsarjaura:  2008–2013
Aik. seurat:  Huddinge IK (SWE jun.) Södertälje SK (SWE jun.) Tappara (SM-liiga) LeKi (Mestis) Trångsunds IF (SWE 2.div) Haninge HF (SWE 2.div)
Jesse Turkulainen (s. 17. huhtikuuta 1990 Tukholma) on ruotsinsuomalainen entinen jääkiekkoilija. Hän pelasi kaudella 2008–2009 Tapparan edustusjoukkueessa SM-liigaa neljässä pelissä yhteensä 4 minuuttia. Kaudella 2009–2010 hän pelasi 24 ja seuraavalla kaudella 32 SM-liigaottelua. Turkulainen on syntynyt Tukholmassa ja on pelannut aikaisemmin juniorijääkiekkoa Ruotsissa. Turkulainen on edustanut Suomea juniorimaajoukkueissa.
Fairchild Aircraft

| Fairchild Aircraft |
| --- | --- |

Perustettu:  1925
Perustaja:  Sherman Fairchild
Lakkautettu:  2003
Kotipaikka:  San Antonio, Texas
Toimiala:  lentokoneteollisuus, avaruusteollisuus
Tuotteet:  lentokoneet
Infobox OKVirheellinen NIMI-arvo: 
Fairchild Aircraft Corporation oli yhdysvaltalainen ilmailuteollisuusyhtiö, jonka perusti Sherman Fairchild.
Vuonna 1971 yhtiön nimi muuttui muotoon Fairchild Industries. Vuonna 1989 Banner Industries of Cleveland osti Fairchildin ja vuotta myöhemmin nimi muuttui muotoon Fairchild Corporation.
Alkuajat

Sherman Fairchild perusti Fairchild Airplane Manufacturing -yhtiön vuonna 1925. Tätä ennen oli perustettu jo Fairchild Aerial Camera Corporation ja Fairchild Aerial Surveys -yhtiöt. Lisäksi Sherman osti Caminez Engine Company -yhtiön ja nimesi sen Fairchild Engine Companyksi, sekä perusti Fairchild Aviation -yhtiön holding-yhtiöksi.
Ensimmäisenä yhdysvaltalaisena lentokonevalmistajana yhtiön koneissa oli umpinainen ohjaamo ja hydraulisesti nostettavat laskutelineet.
Alkuajat > Toinen maailmansota

Toisen maailmansodan aikana Fairchild valmisti PT-19 ja AT-21 koulukoneita, C-82 Packet-kuljetuskoneita sekä ohjuksia. Lisäksi valmistui suuria määriä kevyitä Fairchild C-61-koneita, jotka tunnetaan siviilipuolella nimillä Fairchild Argus tai Fairchild Model 24.
Alkuajat > Sodan jälkeen

1950-luvulla yhtiö laajensi toimialaansa perustamalla Fairchild Semiconductor -yhtiön.
Sodan jälkeen yhtiö kehitteli C-82-koneesta suuremman C-119 Flying Boxcar-koneen, joka oli etupäässä maahanlaskujoukkojen käytössä. Fairchild C-123 Provider julkaistiin vuonna 1955. Vuonna 1956 Fairchild osti lisenssioikeudet Fokker F.27-koneeseen.
Vuonna 1964 Fairchild osti Hiller Helicopters -yhtiön ja muodosti Fairchild Hiller -yhtiön. Vuonna 1965 osti Republic Aviation -yhtiön.
1970-luvulla (1972) syntyi kenties yhtiön tunnetuin tuote, rynnäkkökone A-10 Thunderbolt II. Se oli tuotos yritysfuusiosta Republic Aviationin kanssa, jolta koneen nimi periytyi.
1996 Fairchild osti Dornierin siviilituotannon, ja toimi viimeiset vuodet nimellä Fairchild Dornier. Yhtiö valmisti muun muassa Fairchild-Dornier 328-tyyppisiä koneita. Mallisarjassa oli niin potkuri- kuin suihkuturbiinimoottoren varustettuja malleja.
Yhtiö joutui rahoitusvaikeuksiin, ja ajautui konkurssiin 2002. Yhtiön pilkkomista varten perustettiin M7 Aerospace, joka toimi parin vuoden ajan.
Fairchild Republic A-10 Thunderbolt II.
Jesse Saarinen (jääkiekkopuolustaja)

| Jesse Saarinen (jääkiekkopuolustaja)> Henkilötiedot |
| --- | --- |
Syntynyt: 22. maaliskuuta 1977 (ikä 47) Turku, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  182 cm
Paino:  94 kg
Seura
Seura:  RNK Hoci
Sarja:  2. div.
Pelaajaura
Pääsarjaura:  2002–2008
Aik. seurat:  Kiekko-67 (1. div./2. div.) Nebraskan yliopisto (NCAA) Hermes (1. div.) TuTo (1. div./Mestis) CSG Strasbourg (Ranskan 1. div.) Brûleurs de Loups de Grenoble (Ranskan liiga) Ässät (SM-liiga) TPS (SM-liiga)
Jesse Saarinen (s. 22. maaliskuuta 1977 Turku) on suomalainen jääkiekkoilija.
Saarinen oli tärkeässä roolissa, kun Porin Ässät sai hopeaa vuonna 2006. Hän teki 5–4-jatkoaikamaalin HPK:ta vastaan pelatun loppuottelusarjan toisessa ottelussa hämeenlinnalaisten voitettua ensimmäisen kohtaamisen. Lopulta HPK voitti finaalisarjan 3–1 ja vei Suomen mestaruuden. Saarinen lopetti ammattilaisuransa keväällä 2008 pelattuaan kaksi viimeistä kautta TPS:n joukkueessa ja siirtyi työskentelemään pankkiin jatkaen kuitenkin pelaamista 2-divisioonan RNK Hoci:ssa ja Kiekko-67:ssä.
Jesse Saarinen on rullakiekon maailmanmestari vuodelta 2003. Rullakiekon SM-liigassa hän edusti Kiekko-67:ää.
Jeffrey Bruma

| 0 | 1 | 2 |
| --- | --- | --- |

Henkilötiedot
Koko nimi: Jeffrey Kevin van Homoet Bruma
Syntymäaika: 13. marraskuuta 1991 (ikä 32) 
Syntymäpaikka: Rotterdam, Alankomaat
Pelipaikka: keskuspuolustaja, oikea laitapuolustaja
Pituus: 189 cm 
Seura
Seura: Wolfsburg
Pelinumero: 5
Junioriseurat
2006–2007 2007–2009: Feyenoord Chelsea
Seurat
| Vuodet | Seura | O (M) |
| 2009–2013 2011 2011–2013 2013–2016 2016– 2019 2020 | Chelsea → Leicester City → Hamburger SV PSV Eindhoven Wolfsburg → Schalke 04 → Mainz 05 | 4 (0) 11 (2) 40 (3) 94 (7) 40 (1) 9 (0) 8 (0) |
Maajoukkue
| 2008–2009 2009–2013 2010– | Alankomaat U-19 Alankomaat U-21 Alankomaat | 2 (0) 19 (0) 25 (1) |
 Seurajoukkueuran tilastot kattavat vain kansalliset sarjat, päivitetty 7. heinäkuuta 2020.  Maajoukkueuran tilastot päivitetty 7. heinäkuuta 2020.
Jeffrey Kevin van Homoet Bruma (s. 13. marraskuuta 1991 Rotterdam, Alankomaat) on alankomaalainen jalkapalloilija. 189 senttimetriä pitkän Bruman pelipaikka on puolustuksen keskustassa tai oikealla laidalla. Hän edustaa Saksan Bundesliigassa pelaavaa Wolfsburgia.
Bruma siirtyi englantilaisseura Chelseaan synnyinkaupunkinsa Feyenoordista 15-vuotiaana 100 000 punnan siirtokorvausta vastaan. 16-vuotiaana hän pelasi ensimmäisen kerran Chelsean reservijoukkueessa. Ensiesiintymisensä Valioliigassa Bruma teki lokakuussa 2009 tultuaan vaihdosta kentälle ottelussa Blackburnia vastaan. Yhteensä hän pelasi kauden 2009–2010 aikana Chelsean ykkösjoukkuessa kolme virallista ottelua, joista kaksi Valioliigassa ja yhden Englannin liigacupissa.
Bruma pelasi Chelsean miehenä lainalla Leicester Cityssä ja saksalaisseura Hamburger SV:ssä. Kesällä 2013 hän palasi kotimaahansa PSV Eindhovenin joukkueeseen. Kesällä 2016 hän siirtyi saksalaisseura Wolfsburgiin, jonka lisäksi hän on pelannut lainalla Schalke 04:ssä ja Mainz 05:ssä.
Alankomaiden A-maajoukkueessa Bruma pelasi ensimmäisen ottelunsa elokuussa 2010 Ukrainaa vastaan. Viimeksi hän on pelannut maajoukkueessa marraskuussa 2016. Ainoan maaottelumaalinsa hän on tehnyt marraskuussa 2014 EM-karsintaottelussa Latviaa vastaan.
Myös Bruman isoveli Marciano on tullut tunnetuksi ammattilaisjalkapalloilijana.
John Stanley

John Stanley on seuraavien henkilöiden nimi:
John Stanley (1712–1876), englantilainen säveltäjä
John Stanley (1914–1993), yhdysvaltalainen sarjakuvataiteilija
John Stanley (s. 1942), brittiläinen poliitikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Stanley”, voi hakea sivunnimihaulla, laajalla sivunnimihaulla tai tekstihaulla.
Fenerbahçe Şükrü Saracoğlu

Fenerbahçe Şükrü Saracoğlu
Fenerbahçe Şükrü Saracoğlu on jalkapallostadion Istanbulissa, Turkissa. Fenerbahçe SK pelaa kotiottelunsa stadionilla. Stadion on valmistunut vuonna 1908 ja sinne mahtuu kaikkiaan 50 509 katsojaa.
Estadio Şükrü Saraçoğlu.
Aiheesta muualla

Kuvia tai muita tiedostoja aiheesta Fenerbahçe Şükrü Saracoğlu Wikimedia Commonsissa
Kotisivu
Jeff Bhasker

Jeff Bhasker on yhdysvaltalainen lauluntekijä, tuottaja ja muusikko. Hän työskennellyt muun muassa Funin, Kanye Westin ja Bruno Marsin kanssa. Vuoteen 2021 mennessä Bhasker on voittanut viisi Grammy-palkintoa. Hänet on palkittu vuoden 2015 tuottajana sekä kappaleista ”Run This Town”, ”All of the Lights”, ”We Are Young” ja ”Uptown Funk”.
Lapsuus

Bhaskerin lääkäri-isä on taustaltaan amerikanintialainen. Bhasker kasvoi Socorrossa, New Mexicossa, mutta muutti pois aloittaessaan musiikkiopinnot Berklee School of Musicissa. Hän on kertonut olleensa kiinnostunut tuolloin jazzista ja halusi alun perin ryhytä jazzmuusikoksi ja -säveltäjäksi, mutta päätyi lopulta opiskelemaan lauluntekoa ja musiikin tuotantoa. Myöhemmin hän muutti New Yorkiin kolmeksi vuodeksi ja lopulta Los Angelesiin.
Tuotantoa > Studioalbumit

808s & Heartbreak (Kanye West, 2008)
My Beautiful Dark Twisted Fantasy (Kanye West, 2010)
Some Nights (Fun, 2012)
Uptown Special (Mark Ronson, 2014)
Grand Romantic (Nate Ruess, 2015)
Tuotantoa > Singlet

”Run This Town” (Jay Z, mukana Rihanna ja Kanye West, 2009)
”All of the Lights” (Kanye West, mukana Rihanna, 2011)
”We Are Young” (Fun, mukana Janelle Monae, 2011)
”Some Nights” (Fun, 2012)
”Just Give Me a Reason” (Pink ja Nate Ruess, 2013)
”Uptown Funk” (Mark Ronson, mukana Bruno Mars, 2014)
John Spilsbury

"Eurooppa jaettuna kuningaskuntiin", John Spilsburyn vuonna 1766 julkaisema tiettävästi maailman ensimmäinen palapeli.
John Spilsbury (1739–1769) oli lontoolainen kaivertaja ja kartantekijä, joka valmisti maailman ensimmäisen palapelin noin vuonna 1760. Hän liimasi tekemänsä kartan puulevylle ja sahasi palat irti maiden rajoja pitkin. Tarkoituksena hänellä oli luoda lapsille maantiedon opetusväline.
Alkuperäisiä Spilsburyn tekemiä palapelejä on tiettävästi säilynyt vain kaksi. British Libraryn kokoelmissa on niistä toinen.
Jenny Shimizu

| Jenny Shimizu |
| --- | --- |
 Jenny Shimizu Sundancen elokuvajuhlilla vuonna 2006.
Henkilötiedot
Syntynyt: 16. kesäkuuta 1967 (ikä 57) San José, Kalifornia
Kansalaisuus:  Yhdysvallat
Ammatti:  malli ja näyttelijä
Aiheesta muualla
IMDb 
Elonet
Jenny Lynn Shimizu (s. 16. kesäkuuta 1967 San José, Kalifornia) on japanilais-yhdysvaltalainen malli ja näyttelijä, joka tunnetaan parhaiten Calvin Kleinin mainoksesta ”CK One” ja väitetyistä lesbosuhteistaan näyttelijä Angelina Jolien ja laulaja Madonnan kanssa. Shimizu itse on jopa kertonut olleensa seksisuhteissa sekä Jolieen että Madonnaan samaan aikaan.
Shimizu on esiintynyt esimerkiksi Madonnan musiikkivideoissa. Hän on esiintynyt myös Jean-Paul Gaultierin, Anna Suin ja Gianni Versacen mainoskampanjoissa.
Vuonna 2005 Shimizu voitti homoseksuaalien julkaiseman The Pink Paper -lehden ”Seksikkäin nainen” -äänestyksen, päihittäen muun muassa Angelina Jolien ja Kylie Minoguen.
Filmografia

Foxfire (1996)
The New Women (2001)
Itty Bitty Titty Committee (2007)
Aiheesta muualla

Jenny Shimizu Internet Movie Databasessa. (englanniksi)
John Heddle

John Heddle vuonna 1988.
Bentley John Heddle (15. syyskuuta 1943 – 19. joulukuuta 1989) oli brittiläinen Konservatiivipuolueen poliitikko. Hän istui parlamentin jäsenenä Lichfield and Tamworthista vuosina 1979–1983 ja sen jälkeen Mid Staffordshiresta aina elämänsä loppuun saakka.
Heddlen kuolema 46 vuoden iässä oli itsemurha. Hänen parlamenttikautensa jäi kesken, ja seuraajaksi tuli Sylvia Heal.
Jelizaveta Glinka

Jelizaveta Glinka
Jelizaveta Petrovna Glinka (ven. Елизавета Петровна Глинка; 20. helmikuuta 1962 Moskova – 25. joulukuuta 2016 Sotšin lähistö) oli venäläinen lääkäri. Hänet tunnettiin nimellä "Tohtori Liza" (ven. Доктор Лиза). Hän teki humanitaariseksi kuvattua työtä muun muassa Venäjän miehittämien Donbassin alueiden ja Syyrian lasten parissa. Humanitaarisen työn pyyteettömyys ja todellinen sisältö on kuitenkin kiistanalaista.
Varhainen ura

Glinka sai Neuvostoliitossa vuonna 1986 oppiarvon ja pätevyyden elvytyksessä ja anestesiologiassa. Samana vuonna hän muutti Yhdysvaltoihin miehensä, lakimies Gleb Glinkan kanssa. Vuonna 1991 Glinka valmistui Geisel School of Medicine at Dartmouthista, jossa hän oli erikoistunut palliatiiviseen lääketieteeseen. Glinka muutti tämän jälkeen Kiovaan ja perusti palliatiivisen hoitopalvelun sekä saattohoitoyksikön Kiovan syöpäkeskukseen. Hän vastasi saattohoitoyksiköistä myös Venäjällä, Serbiassa ja Armeniassa. Glinka palasi Yhdysvaltoihin, mutta muutti Moskovaan äitinsä sairastuttua vuonna 2007. Hän perusti sinne Spravedlivaja pomoštš -säätiön ("Oikeudenmukainen apu"), joka tarjosi palveluita kodittomille ja muille vähäosaisille. Kodittomille järjestettiin toiminnan yhteydessä myös ruoka-, vaate- ja lääkeapua. Vuonna 2010 Glinkan perustama säätiö keräsi varoja Venäjän metsäpalojen uhreille. Glinka osallistui myös vuoden 2012 Krasnodarin aluepiirin tulvien uhrien auttamiseen.
Kiistelty toiminta Donbassissa ja Syyriassa

Vuonna 2014 Venäjän tukemat separatistit ryhtyivät kapinaan, joka johti tunnustamattomien Donetskin ja Luhanskin kansantasavaltojen perustamiseen. Tämän jälkeen Glinkan perustaman säätiön toiminta keskittyi näille alueille. Vuoden 2015 jälkeen Glinka kävi myös monia kertoja Syyriassa viemässä lääkkeitä siviileille. Toiminta herätti arvostelua, jossa Glinkan katsottiin käyttävän lapsia markkinointitarkoituksessa viemällä heidät Moskovaan ja lähettämällä sieltä takaisin Venäjän miehittämille alueille. Glinkaa syytettiin usein itsensä mainostamisesta ja tekopyhyydestä. Kriitikkojen mukaan hän tuki Vladimir Putinin hallintoa ja Ukrainan sotaa. Duh'ovnyi Front Ukrajinyn (Ukrainan hengellinen rintama) vuonna 2022 julkaiseman tiedon mukaan Donbassista vuosina 2014–2015 viedyt orvot jäivät kateisiin. Duh'ovnyi Front Ukrajinyn lainaamissa raporteissa esitettiin lapsia jopa joutuneen elinten luovuttajiksi. Duh'ovnyi Front Ukrajiny totesi Glinkan olleen henkilökohtaisesti mukana Venäjän hallinnon juonessa. Häntä ylistivät aikanaan Moskovan Helsinki-ryhmän toimijat; puheenjohtaja Ljudmila Aleksejeva luonnehti häntä jopa "pyhimykseksi". Glinkan työtä kuitenkin kehui myös esimerkiksi Donetskin kansantasavallan separatistijohtaja Aleksandr Zahartšenko. Glinka itse vältti politiikan julkista kommentointia. Hän kuitenkin kuului Venäjän presidentilliseen neuvostoon kansalaisyhteiskunnan ja ihmisoikeuksien kehittämiseksi ja sai Putinilta 8. joulukuuta 2016 kunniamerkin saavutuksista ihmisoikeuksien alueella.
Ukrainan ulkoministeriö totesi lasten viennit Venäjän miehitetyiltä alueilta ilman yhteistyötä Ukrainan viranomaisten kanssa kansainvälisiksi lapsikaappauksiksi.
Kuolema

Glinka kuoli 25. joulukuuta 2016 sattuneessa lento-onnettomuudessa, jossa Venäjän puolustusministeriön lentokone syöksyi Mustaanmereen. Venäläisten tiedotusvälineiden mukaan Glinka oli viemässä avustuskuormaa lapsille. Glinkalla oli kolme lasta.
Glinkan Spravedlivaja pomoštš -säätiö jatkoi toimintaansa Glinkan kuoleman jälkeen. Säätiö nimettiin toukokuussa 2017 perustajansa mukaan.
Aiheesta muualla

Jelizaveta Glinka Internet Movie Databasessa. (englanniksi)
Evenkia

| Evenkia Эвенкийский район |
| --- | --- |
 Evenkian sijainti Venäjän federaation kartalla.
Hallinto:  
 – hallinnollinen keskus:  Tura
Pinta-ala:  767 600 km²
Väkiluku (2010):  16 253
 – väestötiheys:  0,0212 as./km²
Evenkian piiri eli Evenkia (ven. Эвенки́йский рай́он, Evenkijski raion) on erityisaseman omaava paikallinen itsehallintoalue Krasnojarskin aluepiirin itäosassa Venäjällä. Sen pinta-ala on 767 600 neliökilometriä ja asukkaita on 16 253 (VL2010). Piirikeskus on Turan kaupunkityyppinen taajama (5 535 as., 2010). Vuoteen 2007 saakka alue muodosti Evenkian autonomisen piirikunnan.